Højskolen Snoghøj

Højskolen Snoghøj er en folkehøjskole beliggende ved Lillebæltskysten i Snoghøj, 300 m vest for den gamle Lillebæltsbro. Her har den har ligget siden 1913. Skolens historie går dog længere tilbage end dette. Højskolen udbyder primært kurser og forløb indenfor musical, teater og musik. Skolen historie Højskolen Snoghøj var i 1908-1913 en fiskerihøjskole i Kerteminde. I 1913 fik skolen nye lokaler i Snoghøj. Byggegrunden, og en del af byggeriet, blev doneret af Fru Meldolas, og det lykkedes daværende forstander Andreas Otterstrøm, at sikre den resterende økonomi, så skolen kunne bygges. Tanken med de nye bygninger var, at holde sommerskole for kvinder, med fokus på husholdning, og især på fiskens anvendelse i maden. Efter 1. Verdenskrig kom skolen i økonomiske udfordringer, og overgik i 1919 til at være en selvejende institution. Samtidig blev der oprettet kurser i folkedans, som stadig er på programmet i dag. I 1924 blev højskolen solgt til Anna Krogh og Jørgine Abildgaard, som omdannede skolen til en gymnastikhøjskole for piger. Det lykkedes dem at gøre skolen landskendt. Nordisk/Europæisk Folkehøjskole I 1958 omdannedes Snoghøj Højskole til Nordisk/Europæisk Folkehøjskole med Poul Engberg som forstander. Det betød, at skolen blev endnu mere fokuseret på den Grundtvigske tilgang, og blev en ganske almindelig højskole, med undervisning på et alment plan. Da forstander Jakob Krøgholt i 1972 kom til,, ønskede skolen at fremstå som en EU-venlig skole. Samtidig blev skolen mere demokratisk, og tog både elever og lærere med på råd i forhold til undervisning og styre, dog stadig med stor fokus på EU. Den næste forstander, Jens Rahbæk Petersen, som kom til i 1980, var dog større modstander af EU, og kørte derfor skolen mindre i retning mod EU, og mere i retning af det nordiske. Dette blev bakket op om af den næste forstander, Bøje Østerlund, som kom til i 1993. I årene efter døjede skolen med en lav elevtilgang, hvorfor der sadledes om igen. IT-folkehøjskole Det betød, at i 1999 tiltrådte et repræsentantskab, mens Bøje Østerlund fortsatte som forstander. Skolen skulle nu laves til en IT-folkehøjskole. I 2000 tiltrådte Hans Christian Grosbøll-Poulsen som forstander, og var valgt grundet hans virke som cand.theol., samtidig med han havde øje for de moderne tider, og på den måde kunne kombinere klassiske værdier, med moderne indstillinger. IT-Folkehøjskolen Snoghøj var en af deltagerne i projektet Youth2002 – hjulpet på vej af Association for Community Colleges (en) (ACC), der havde sekretariat (no) på skolen i år 2000. Efter et par skiftende forstandere, kom Torben Egeris i 2003 til, og skolen fik en mere musikorienteret profil, og det kan mærkes på undervisningstilbuddene, som bliver mere i form af kurser som de kendes i dag, hvor Martin Elung-Jensen er forstander. Der er nu undervisning i musical, skuespil, sceneinstruktion, film, dramatisk skrivekunst, scenografi, lyd og lys. Det er endvidere muligt at tage HF-fag i samarbejde med VUC. Forstandere 1908-1924 Andreas Otterstrøm 1924-1956 Anna Krogh og Jørgine Abildgaard 1956-1958 Jørgine Abildgaard 1958-1972 Poul Engberg 1972-1980 Jakob Krøgholt 1980-1992 Jens Rahbæk Petersen 1993-2000 Bøje Østerlund 2000-2001 Hans Christian Grosbøll-Poulsen 2001-2001 Jakob Erle 2001-2003 Hans Jørgen Vodsgård 2003-2013 Torben Egeris 2013-2015 Claus Boch 2015-2016 Michael Kristensen 2016-2020 Martin Elung-Jensen 2020- Kim Røge Referencer Eksterne henvisninger Højskolen Snoghøj